खेल देते हैं आगे बढ़ने की प्रेरणा : धर्माणी
शहरके सीआरडीएवी गर्ल्स कालेज में दो दिवसीय द्वितीय वार्षिक खेलकूद प्रतियोगिता शुरु हुई। प्रतियोगिता के उद्घाटन समारोह में मुख्यातिथि चौ. देवीलाल विश्वविद्यालय सिरसा की एकेडमिक अफेयर की डीन डॉ. दीप्ति धर्माणी थी, जबकि विशिष्ट अतिथि राजकीय वरिष्ठ माध्यमिक विद्यालय के प्राचार्य रामप्रसाद श्योराण थे।
समारोह की शुरूआत मार्च पास्ट, मशाल प्रज्वलन, ध्वजारोहण रंगारंग सांस्कृतिक कार्यक्रम के साथ हुई। खिलाडिय़ों को छात्रा किरणवीर ने खेल भावना से खेलने की शपथ दिलाकर खेलों की शुरूआत की गई। खेल प्रभारी कमलजीत कौर ने महाविद्यालय की वार्षिक खेलकूद रिपोर्ट प्रस्तुत की। पहले दिन 100 मीटर दौड़, चार गुणा सौ मीटर रिले दौड़, टग आफ वार, दो सौ मीटर दौड़, मटका दौड़, लंबी कूद, ऊंची कूद, गोला फेंक आिद प्रतियोगिताएं करवाई गई। संस्था की ओर से अतिथियों को स्मृति चिह्न देकर सम्मानित किया गया। इस अवसर पर संस्था के वाइस चेयरमैन जगदीश मेहता, निदेशक केएल गुप्ता, सीआरडीएवी स्कूल के प्राचार्य बलकार सिंह संधू, डॉ. बूटा सिंह, डॉ. कृष्णकांत, महाविद्यालय के प्रवक्ता अनूप कुमार, अंजू रानी, डिंपल रानी, कमलजीत कौर, दीपिका मेहता, समेस्ता रानी, रेणू बाला, सीमा ज्याणी, कंवलजीत कौर, सुखचैन कौर, बलविंद्र कौर, पूजा जांगिड़ मौजूद रहे।
ऐलनाबाद। सीआरडीएवी गर्ल्स काॅलेज में आयोजित वार्षिक खेलकूद प्रतियोगिता में भाग लेती छात्राएं।
hin_Deva mai_Deva hin_Deva awa_Deva